ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660004129

ขอให้ตรวจสอบการวางโต๊ะ ,เก้าอี้ และร่มสำหรับบังแดด สำหรับลูกค้ากีดขวางทางสัญจรบนบาทวิถี บริเวณ ร้านจำหน่ายโจ๊ก (ไม่มีชื่อ) ซอยนวลจันทร์ ถนนคลองลำเจียก แขวงนวลจันทร์ เขตบึงกุ่ม กรุงเทพมหานคร จุดสังเกต หน้าโรงเรียนกวดวิชา (ปัจจุบันปิดตัวแล้ว) ตรงข้ามซอยคลองลำเจียก 13 และร้านก๋วยเตี๋ยวเรือ ป.ประทีป และใกล้โรงเรียนนานาชาติยุวทูต พื้นที่รับผิดชอบของสำนักงานเขตบึงกุ่ม เนื่องจากเจ้าของร้าน (ไม่ทราบชื่อ และนามสกุล) เพศหญิง ช่วงอายุประมาณ 40-50 ปี รูปร่างสมส่วน สีผิวแทน สูงประมาณ 160 เซนติเมตร เปิดจำหน่ายช่วงเวลา 06.00-10.00 น. เป็นประจำทุกวัน เวลาที่ลูกค้าเข้ามารับประทานแล้วโต๊ะไม่พอทางร้านจะทำการกางโต๊ะและเก้าอี้บนบาทวิถีบางครั้งตั้งจำนวน 1 โต๊ะ บางครั้งจำนวน 2 โต๊ะ บางครั้งก็เก็บแต่บางครั้งก็ไม่มีการจัดเก็บทำให้กีดขวางทางเท้า จะไม่เอาขึ้นร้านวางไว้ตรงบาทวิถี แต่ร่มสำหรับบังแดดจะกางบนบาทวิถี ไว้ตลอด ประกอบกับในพื้นที่มีป้ายห้ามจอดยานพาหนะตลอด 24 ชั่วโมง เจ้าของร้านโจ๊กก็มีการนำยานพาหนะมาจอดหน้าร้านตัวเอง รวมถึงยานพาหนะของบุคคลอื่นด้วยอีกจำนวนมาก และใกล้โรงเรียนนานาชาติยุวทูต ผู้ปกครองจะไปส่งนักเรียนเข้าซอย รถก็ติดเป็นจำนวนมาก ซึ่งเป็นพื้นที่รับผิดชอบของสถานีตำรวจนครบาลโคกคราม ผู้ร้องแจ้งว่าเมื่อก่อนเจ้าหน้าที่ตำรวจจะเข้ามาดูแลความเรียบร้อยแต่ปัจจุบันไม่มีแล้ว อีกทั้งในพื้นที่ยังมีปัญหาเรื่องป้ายหาเสียงที่กีดขวางประชาชนการสัญจรของประชาชนอีกด้วย ประกอบกับทางร้านอ้างว่ามีการจ่ายเงินให้กับทางสำนักงานเขต เดือนละ 500 บาท (ห้าร้อยบาทถ้วน) จึงสามารถตั้งร้านจำหน่ายได้ (ระบุข้อมูลตามที่ประชาชนแจ้ง) เบื้องต้นเคยแจ้งเรื่องไปยังเทศกิจและสำนักงานเขตบึงกุ่ม ประสบปัญหามาเป็นระยะเวลาประมาณ 1 ปี จึงประสงค์ให้หน่วยงานที่เกี่ยวข้องดำเนินการตรวจสอบ

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata